Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1435

c) fentiek alapján meghatározza a fertőzött és a fertőzési veszélynek kitett területek, valamint a fertőzött körzet nagyságát. 1.2.2.4. A Központi Szolgálat az előírásoknak megfelelően értesíti a fertőzés tényéről az illetékes nemzetközi szervezeteket és intézményeket. 1.2.2.5. Laboratóriumi vizsgálatban kell részesíteni valamennyi burgonya-, paradicsom- és paprikatételt, amely klonális kapcsolatban van a fertőzött tétellel. A tesztet annyi gumón/növényen kell elvégezni, amely elegendő ahhoz, hogy az elsődleges fertőzi forrás megállapítható legyen. E kiegészítő vizsgálatok eredményétől függően a Központi Szolgálat újabb helyeket nyilváníthat fertőzött körzetté. A laboratóriumi vizsgálatot el kell végezni a klónszelekcióra kiválasztott burgonyanövényen, vagy a törzsanyagból vett reprezentatív gumómintán is. 1.2.2.6. A Szolgálat megtiltja a fertőzött tétel elültetését, továbbá ellenőrzése alatt azt meg kell semmisíteni, vagy egyéb módon ártalmatlanná kell tenni (ipari feldolgozással, megfelelő hulladékfeldolgozással, más biztonságos megsemmisítési eljárással). 1.2.2.7. A Szolgálat megtiltja a fertőzési veszélynek kitett gumó illetve növény elültetését, amelyet fertőzési veszélynek kitett területen állítottak elő. A fertőzöttnek talált tétellel klonális kapcsolatban levő tétel laborvizsgálatának eredményétől függetlenül e tétel csak étkezési burgonyaként, kiszerelt (csomagolt) állapotban, vagy ipari feldolgozásra használható fel. 1.2.2.8. A Szolgálat elrendeli valamennyi, a fertőzöttnek vagy a fertőzési veszélynek kitett burgonyanövénynyel/gumóval, paradicsom vagy paprika növénnyel érintkezésbe került gép, szállítóeszköz, csomagolóanyag megsemmisítését, vagy megfelelő módszerrel történő tisztítását, illetve fertőtlenítését. 1.2.2.9. A Szolgálat csak olyan vetőburgonya, paprika vagy paradicsom növény forgalomba hozatalát engedélyezheti, amelyik megfelel az e rendeletben meghatározott követelményeknek, valamint olyan kiindulási anyagból származik, amelyet a hatóságilag elfogadott rendszerben állítottak elő, és amelyet az előírt módszerrel megvizsgálva mentesnek találtak a kórokozótól. 1.2.2.10. A fertőzött növények, illetve tárgyak megsemmisítését és fertőtlenítését célzó intézkedésektől függetlenül a Szolgálatnak a fertőzött, a fertőzési veszélynek kitett növény vagy gumó esetében, továbbá a fertőzött körzetben a fertőzött burgonya-, paradicsom- vagy paprikatábla hasznosítására az alábbi intézkedések [a), illetve b) változat] egyikét kell elrendelnie.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes